கேள்வி: மேக்னா குல்சார் - தொழில் பற்றி விளக்கவும்.
பதில்: படிமம்:Meghna_gulzar.jpg மேக்னா ''தி டைம்ஸ் ஆஃப் இந்தியா'' மற்றும் ''என்எப்டிசி பப்ளிகேஷன் சினிமா இந்தியா'' ஆகியவற்றிற்கான தன்னிச்சையான எழுத்தாளராக தனது எழுத்து வாழ்க்கையைத் தொடங்கினார். இவரது கவிதைகள் இந்தியக் கவிதை சங்கத்தின் தொகுப்புகளில் வெளியிடப்பட்டது. சமூகவியல் பட்டப்படிப்பை முடித்த பிறகு, பிரபல திரைப்படத் தயாரிப்பாளர் சயீத் அக்தர் மிர்சாவிடம் உதவி இயக்குநர் (திரைப்படம்) பணியாற்றினார். 1995 இல், நியூயார்க் பல்கலைக்கழகத்தில் உள்ள டிஷ் ஸ்கூல் ஆஃப் ஆர்ட்சில் திரைப்படத் தயாரிப்பில் ஒரு குறுகிய கால படிப்பை முடித்தார். நாடு திரும்பியதும், இவர் தன் தந்தையான, எழுத்தாளரும், இயக்குநருமான குல்சார், ''மாச்சிஸ்'' மற்றும் ''ஹு து து'' ஆகிய படங்களில் உதவியாளராகச் சேர்ந்தார். மேக்னா ஒரே நேரத்தில் தூர்தர்ஷன் ஆவணப்படங்கள் மற்றும் பல இசைத் தொகுப்புகளுக்கு இசைக் காணொளிகளை இயக்கியதுடன் தனது சொந்தப் படத்திற்கு உரையாடல் எழுதத் தொடங்கினார். மேக்னா தனது முதல் திரைப்படமான ''ஃபில்ஹாலை'' 2002 இல் இயக்கினார். இப்படத்தில் முன்னாள் மிஸ் யுனிவர்சாகக மாறிய நடிகை சுஷ்மிதா சென் மற்றும் தபூ நடித்தனர். 2007 இல் ''ஜஸ்ட் மேரேட்'' படத்தை இரண்டாவதாக இயக்கினார். அம்ரிதா சிங் நடித்த சஞ்சய் குப்தாவின் ''தஸ் கஹானியான்'' என்ற தொகைத் திரைப்படம் ''பூரன்மசி'' என்ற குறும்படத்தையும் இயக்கினார். 2015 ஆம் ஆண்டில், மேக்னா 2008 நொய்டா இரட்டைக் கொலை வழக்கு அடிப்படையாகக் கொண்டு விசால் பரத்வாஜ் எழுதிய ''தல்வார்'' என்ற பரப்பரப்பூட்டும் நாடகத் திரைப்படத்தை இயக்கினார். இப்படத்தில் இர்பான் கான், கொன்கனா சென் சர்மா, நீரஜ் கபி ஆகியோர் முக்கிய வேடங்களில் நடித்திருந்தனர். இது வெளியானவுடன் விமர்சன ரீதியான நிறைய பாராட்டுகளைப் பெற்றது. மேலும் குல்சாருக்கு சிறந்த இயக்குனருக்கான பிலிம்பேர் விருதுக்கான முதல் பரிந்துரையைப் பெற்றது. 2018 இல், இவர் உளவு பரபரப்பூட்டும் திரைப்படமான ''ராசி (இந்தி திரைப்படம்)'' இயக்கினார். ஜங்கிலி பிக்சர்ஸ் மற்றும் தர்மா புரொடகசன்ஸ் தயாரித்த இதில் அலீயா பட், விக்கி கௌசல் ஆகியோர் நடித்திருந்தனர். இப்படம் ஹரிந்தர் சிக்காவின் ''காலிங் செமத்'' என்ற புதினத்தை அடிப்படையாகக் கொண்டது. இப்படம் உலகளாவில் வருவாய் ஈட்டி, அதிக வசூல் செய்த இந்தியத் திரைப்படங்களின் பட்டியல் ஒன்றாக ஆனது. ''ராசி'' சிறந்த திரைப்படத்திற்கான பிலிம்பேர் விருதை பெற்றது. மேலும் குல்சாருக்கு சிறந்த இயக்குனருக்கான பிலிம்பேர் விருது கிடைத்தது. தனது அடுத்த படத்துக்கு, அமிலத் தாக்குதலில் இருந்து தப்பிய லட்சுமி அகர்வால் வாழ்க்கையைப் பற்றிய ஒரு கதையை உருவாக்க மேக்னா முடிவு செய்தார். அந்த படத்திற்கு ''சபாக்'' (2020) என்று பெயரிட்டார். இது லட்சுமி அகர்வாலைப் போல அமில தாக்குதலில் இருந்து தப்பிய மாலதியைப் பற்றியது. இத்திரைப்படத்தில் தீபிகா படுகோண் மாலதியாக நடித்தார். படம் 2020 சனவரி 10 அன்று வெளியாகி விமர்சன ரீதியாக பாராட்டப்பட்டது. ரோனி ஸ்க்ரூவாலாவின் தயாரிப்பில் இராணுவ அதிகாரி சாம் மானேக்சாவின் வாழ்க்கையை அவர் அடுத்ததாக இயக்கினார். சாம் பகதூர் (2023) என்ற பெயரிலான இப்படத்தில் சாம் மானேக்சாவாக விக்கி கௌஷல் நடித்த இப்படம் 2023 திசம்பரில் வெளியானது.